**Софийски университет „Св. Климент Охридски”**

**Факултет по славянски филологии**

**Катедра по общо, индоевропейско и балканско езикознание**

**ПОКАНА**

**за участие в**

**Студентска юбилейна конференция – 20 години Балканистика**

От името на ръководството на Катедрата по общо, индоевропейско и балканско езикознание към Факултета по славянски филологии на Софийския университет „Св. Климент Охридски” имам удоволствието да Ви поканя за участие в Юбилейната конференция – 20 години Балканистика. Тя ще се проведе в периода 25-27.04.2014 г. Участниците в конференцията ще представят доклади в областите на балканското езикознание, литература, история, култура и политика.

Моля в срок до 06.04.2014 г. /неделя/ на e-mail: balkanistika20godini@abv.bg да потвърдите своето участие в конференцията, да обявите темата и областта на Вашия доклад и дали желаете да бъдете настанен/а в общежитие на Софийския университет „Св. Климент Охридски” за периода на провеждане на конференцията.

Към поканата приложено Ви изпращам и първоначален вариант на програмата на Юбилейната конференция – 20 години Балканистика.

С уважение:

Борислава Иванова,

Председател на Организационния комитет

доц. д-р Русана Бейлери,

Ръководител на Катедрата по общо, индоевропейско и балканско езикознание